INTUCH โชว์งบไตรมาส 3 กำไรโตแตะ 2.66 พันลบ.
INTUCH  โชว์งบไตรมาส 3 กำไรโตแตะ 2.66 พันลบ. ดัน 9 เดือนแรก ปี 2564 มาที่ 8.13 พันลบ.
INTUCH  โชว์งบไตรมาส 3 กำไรโตแตะ 2.66 พันลบ. ดัน 9 เดือนแรก ปี 2564 มาที่ 8.13 พันลบ.
3 พ.ย. 2564

บริษัท อินทัช โฮลดิ้งส์ จำกัด (มหาชน) หรือ INTUCH รายงานผลการดำเนินงานไตรมาส 3 ปี 2564 สิ้นสุดวันที่ 30 กันยายน 2564 ดังนี้

โดยกำไรสุทธิรวมของกลุ่มอินทัชในไตรมาส 3/2564 มีกำไรสุทธิรวมจำนวนวน 2,662 ล้านบาท เพิ่มขึ้นเล็กน้อยจากปีก่อน แต่ลดลงร้อยละ 5 เมื่อเทียบ กับไตรมาสที่ผ่านมา ส่วนใหญ่เป็นผลจากการลดลงของส่วนแบ่งผลกำไรจากธุรกิจโทรคมนาคมไร้สายภายในประเทศ เนื่องจากมีผลขาดทุนจากอัตรา แลกเปลี่ยนเพิ่มมากขึ้น รวมถึงมีค่าเสื่อมราคาและค่าตัดจำหน่ายเพิ่มขึ้นจากการรับมอบใบอนุญาตคลื่นความถี่ 700 เมกะเฮิรตซ์ และ 26 กิกะเฮิรตซ์ ในช่วง 9 เดือนแรกของปี 2564
สำหรับงวดเก้าเดือนของปี 2564 มีกำไรสุทธิรวม จำนวน 8,136 ล้านบาท ลดลงร้อยละ 3 จากปีก่อน ส่วนใหญ่เป็นผลจากการลดลงของส่วนแบ่ง ผลกำไร(ขาดทุน) จากธุรกิจดาวเทียมและธุรกิจในต่างประเทศ เนื่องจากในไตรมาส 2/2563 มีการรับรู้รายได้จากเงินชดเชยสุทธิกับการตัดจำหน่ายเงิน จ่ายล่วงหน้าเป็นรายได้อื่น หากไม่รวมรายได้เงินชดเชยดังกล่าว ส่วนแบ่งผลกำไร (ขาดทุน)จากธุรกิจดาวเทียมและธุรกิจในต่างประเทศในปีนี้ลดลง จากปีก่อน ส่วนใหญ่เนื่องจากรายได้ที่ลดลง และค่าใช้จ่ายในการบริหารที่เพิ่มขึ้นจากค่าใช้จ่ายด้านกฎหมาย